|  |  |  |  |
| --- | --- | --- | --- |
|  |  |  |  |

|  |
| --- |
|  |
| На основу члана 57. став 1. тачка 1) Закона о основама система образовања и васпитања ("Сл. гласник РС", број 72/2009, 52/2011 и 55/2013), члана 66. Закона о основном образовању и васпитању ("Сл. гласник РС", број 55/2013) и Статута Основне школе "Бранко Радичевић" Неготин, Школски одбор Основне школе Бранко Радичевић Неготин, на седници одржаној 30.01.2014. године, доноси следећи: ПРАВИЛНИК О ПОХВАЉИВАЊУ И НАГРАЂИВАЊУУЧЕНИКА, НАСТАВНИКАИ РАДНИКА ОСНОВНЕ ШКОЛЕI ОСНОВНЕ ОДРЕДБЕЧлан 1. Правилником о похваљивању и награђивању ученика, наставника и радника уређују се врсте похвала и награда које се могу доделити ученицима, услови за додељивање истих, похваљивање и награђивање наставника и осталих радника, покретање иницијативе за похваљивање и награђивање, као и надлежност органа школе за доношење одлуке о похваљивању и награђивању.Члан 2. У школи се промовишу постигнућа ученика у свим областима, у школским и ваншколским активностима. Похвале и награде додељују се ученицима за укупан успех у учењу и владању, за успех у раду и учењу у појединим наставним предметима као и за успешно учешће у ваннаставним активностима.II ВРСТЕ ПОХВАЛА И НАГРАДА ЗА УЧЕНИКЕЧлан 3. Похвале могу бити усмене и писмене. Усмену похвалу ученику додељује одељењски старешина, по сопственој ини­ци­јативи или на образложени усмени предлог предметног наставника. Писмену похвалу ученику додељује одељењско веће, на образложени усмени пред­лог одељењског старешине или предметног наставника. Текст похвале одељењски старешина саопштава пред одељењем и на родитељ­ском састанку. Свим ученицима који имају одличан успех и примерно владање на крају школске године додељују се похвале.  Ученици који остваре запажене резултате на такмичењу вишег ранга од школ­ског такмичења похваљују се јавном похвалом путем књиге обавештења и јавном похвалом са фотографијом на огласној табли. Похвалу не може добити ученик који нема примерно владање.Члан 4. Ученици IV и VIII разреда могу добити књигу или другу примерену награду на крају наставне године за постигнут одличан општи успех и примерно владање. Ученици који остваре запажене резултате на такмичењу вишег ранга од школ­ског такмичења или постигну запажене резултате у ваннаставним активностима могу се наградити књигом или другом примереном наградом. Награде из овог члана додељује се у складу са могућностима Школе, а на основу одлуке наставничког већа.  Награде ученицима наставничко веће додељује на образложени писмени пред­лог одељењског старешине, одељењског већа или предметног наставника. Награду не може добити ученик који нема примерно владање.Члан  5. Диплома се додељује ученику на крају школовања ако основно образовање и васпитање стекне према прописаном наставном плану и програму и у законом прописаном року. Правилником о дипломама за изузетан успех ученика у основној школи прописана је диплома "Вук Караџић" као и диплома за изузетан успех из појединог наставног предмета.Члан 6. Диплома "Вук Караџић" додељује се ученику за изузетан општи успех у учењу и примерном владању. Диплома за изузетан успех из појединог наставног предмета додељује се ученику за предмете утврђене овим правилником (у даљем тексту: посебна диплома). III УСЛОВИ ЗА ДОДЕЛУ ДИПЛОМА ЗА УЧЕНИКЕЧлан 7.  Диплома "Вук Караџић" додељује се ученику : 1) ако од петог до осмог разреда на крају сваке школске године постигне одличан успех из свих предмета прописаних наставним планом и програмом и примерно владање; и 2) ако, поред постигнутог одличног успеха и примерног владања добије најмање једну посебну диплому или једну од прве три награде на општинском или градском такмичењу.Члан 8.  Посебна диплома додељује се ученику за наставни предмет који је изучаван најмање две школске године ако: 1) постигне најмање врло добар општи успех и примерно владање на крају сваке школске године; 2) постигне одличан успех из тог наставног предмета на крају сваке школске године; 3) добије једну од прве три награде на општинском или градском такмичењу. Ако није организовано општинско или градско такмичење из одређеног наставног предмета, посебна диплома додељује се ученику који поред услова из тачке 1. и 2. овог члана испољи посебну способност и склоност за тај наставни предмет и постигне потпуније и шире познавање његовог садржаја него што је предвиђено наставним планом и програмом.  Услови из  овог члана морају бити кумулативно испуњени.Члан 9. Диплома за изузетан успех из појединог наставног предмета додељује се ученику за следеће наставне предмете:1.српски језик;2.матерњи језик за ученике припаднике националне мањине;3.страни језик;4.историја;5.географија;6.биологија;7.математика;8.физика;9.хемија;10. музичка култура;11. ликовна култура;12. физичко васпитање;13. техничко и информатичко образовање;14. информатика и рачунарство15. верска настава16. грађанско васпитањеЧлан 10. Ученику коме је додељена диплома "Вук Караџић" може се доделити и једна или више посебних дипома, под условима утврђеним овим правилником.Члан 11. Диплому "Вук Караџић" и посебну диплому додељује школа ученику по одлуци Наставничког већа. Наставничко веће школе утврђује да ли предложени ученици испуњавају услове утврђене овим правилником за додељивање одговарајуће дипломе и доноси одлуку којим се ученицима додељује диплома "Вук Караџић", а којима посебна диплома из члана 13. овог правилника. Поступак за доделу диплома из става 1. овог члана покреће одељењско веће школе.Члан 12. Списак добитника диплома објављује се на огласној табли Школе и на њој остаје најмање 8 дана.Члан  13. У Школи се на крају сваке наставне године додељује посебна диплома “Ученик генерације”. Додељује се ученику завршног разреда под условима: 1) да има одличан успех из свих предмета и примерно владање од првог до завршног разреда; 2) да се нарочито истиче у једном или већини предмета; 3**)** да уредно похађа наставу; 4) да својим понашањем у школи и ван ње знатно доприноси угледу и афирмацији школе; 5) да учествује на такмичењима и да постиже добре резултате; 6) да се у току школовања истицао у пружању помоћи другим ученицима, развијању односа другарског поверења, отворености, искрености међу ученицима и да ужива поверење међу друговима; 7) да је у току школовања имао правилан и коректан однос према наставницима, стручним сарадницима и другим запосленим у школи;  Услови из овог члана морају бити кумулативно испуњени. Одељенски старешина подноси писмени извештај о испуњености наведених услова из претходног става (тачка 1-7).Члан  14. Похвала "Ученик генерације" може бити додељена једном ученику. Изузетно, похвала "Ученик генерације" може бити додељена двојици или више ученика у случају да имају исти највећи број бодова према критеријумима утврђеним Правилником за избор ученика генерације ОШ „Бранко Радичевић“ Неготин. Комисија, предлаже „Ученика генерације“,  Наставничком већу школе на основу критеријума утврђених Правилником за избор ученика генерације ОШ „Бранко Радичевић“ Неготин.IV ПОХВАЉИВАЊЕ И НАГРАЂИВАЊЕ НАСТАВНИКА И ОСТАЛИХ РАДНИКАЧлан 15. Наставник се може похвалити и предложити за награду од стране директора на седници Наставничког већа за успешно реализован наставни процес, огледни час, теоријско предавање, организацију школских приредби или за опште залагање у раду школе.Члан 16. Радник школе може бити похваљен или награђен на предлог директора на седници Наставничког већа за изузетно залагање у раду и побољшању успешности школе у целини.Члан 17. На предлог Стручног већа или директора школе наставник-радник школе може бити награђен за изузетно залагање у раду или у раду секције као и на такмичењима и манифестацијама.  Награде могу бити новчане у складу са расположивим средствима школе.V ПОКРЕТАЊЕ ИНИЦИЈАТИВЕ ЗА ПОХВАЉИВАЊЕИ НАГРАЂИВАЊЕЧлан 18. Иницијатива за похваљивање и награђивање ученика, наставника и радника школе може потећи од:заједнице ученика, предметног наставника, разредног наставника, одељењског старешине,  одељењског већа, Наставничког већа, руководиоца секције, Актива наставног предмета и директора школе.Члан 19. Предлог за похваљивање или награђивање ученика, групе ученика, наставника и радника школе се износи на иницијативу предлагача из члана 20.  овог правилника.Члан 20. Предлог за доделу похвале односно награде ученику, наставнику и раднику школе доставља се надлежном органу школе, Наставничком већу, на разматрање и одлучивање са мишљењем. Наставничко веће школе обавезно је да примљени предлог размотри и о њему одлучи. Одлука се доноси већином гласова свих чланова органа.Члан 21. На одлуку о додељивању похвале или награде може се уложити жалба под условом:-ако је повређен поступак за додељивање награде,-ако је одлуку о похвали, награди донео ненедлежни орган школе,-ако је награду, односно похвалу добио ученик, наставник или радник који је није заслужио.  Право на жалбу има сваки заинтересовани ученик, наставник или запослени школе, у року од 8 дана рачунајући од дана доношења одлуке о додели похвале или признања. О жалби одлучује орган који је Статутом школе одређен као другостепени орган - Школски одбор.  Одлука по жалби је коначна.Члан 22. Правилник ступа на снагу осмог дана од дана објављивања на огласној табли Школе. |
|  |

 Председник школског одбора

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Правилник је заведен под деловодним бројем: 53-6 од 30.01.2014. године, објављен је на огласној табли Школе дана 31.01.2014. године, а ступио је на снагу дана 08.02.2014. године.

 Секретар Школе

 \_\_\_\_\_\_\_\_\_\_\_\_\_\_\_\_\_\_\_\_\_